CELEX: 32008D0221
Language: bg
Date: 2008-03-12 00:00:00
Title: 2008/221/ЕО: Решение на Комисията от 12 март 2008 година относно финансовото участие на Общността в програмата за контрол на организми, вредни за растения и растителни продукти, във френските отвъдморски департаменти за 2008 г. (нотифицирано под номер C(2008) 925)

14.3.2008   
            
            
               BG
            
            
               Официален вестник на Европейския съюз
            
            
               L 70/13
            
         
      РЕШЕНИЕ НА КОМИСИЯТА
   
   от 12 март 2008 година
   относно финансовото участие на Общността в програмата за контрол на организми, вредни за растения и растителни продукти, във френските отвъдморски департаменти за 2008 г.
   (нотифицирано под номер C(2008) 925)
   (само текстът на френски език е автентичен)
   (2008/221/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 247/2006 на Съвета от 30 януари 2006 г. за определяне на специфични мерки за селското стопанство в най-отдалечените райони на Съюза (1), и по-специално член 17, параграф 3, първа алинея, първо изречение от него,
   като има предвид, че:
   
               (1)
            
            
               Условията за отглеждане във френските отвъдморски департаменти изискват специални мерки по отношение на растителната продукция. Тези мерки включват скъпи фитосанитарни мерки.
            
         
               (2)
            
            
               Решение 2007/609/ЕО на Комисията от 10 септември 2007 г. относно определението за мерки, отговарящи на условията за финансиране от Общността по програмите за контрол на организми, вредни за растенията или растителните продукти, във френските отвъдморски департаменти, на Азорските острови и на Мадейра (2) определя мерките, отговарящи на условията за финансиране от Общността по програми за контрол на организми, вредни за растения и растителни продукти, във френските отвъдморски департаменти, на Азорските острови и на Мадейра.
            
         
               (3)
            
            
               Френските власти представиха на Комисията програма за 2008 г., която предвижда фитосанитарни мерки във френските отвъдморски департаменти. В посочената програма се определт целите, които трябва да се постигнат, очакваните отчетни резултати, мерките, които трябва да се предприемат, тяхната продължителност и стойност с оглед на евентуално финансово участие на Общността. Мерките, предвидени по посочената програма, отговарят на изискванията на Решение 2007/609/ЕО.
            
         
               (4)
            
            
               В съответствие с член 3, параграф 2, буква а) от Регламент (ЕО) № 1290/2005 на Съвета от 21 юни 2005 г. относно финансирането на Общата селскостопанска политика (3) Европейският фонд за гарантиране на земеделието финансира фитосанитарните мерки. За целите на финансовия контрол на посочените мерки се прилагат членове 9, 36 и 37 от посочения по-горе регламент.
            
         
               (5)
            
            
               Мерките, предвидени в настоящото решение, са в съответствие със становището на Постоянния фитосанитарен комитет,
            
         ПРИЕ НАСТОЯЩОТО РЕШЕНИЕ:
   Член 1
   Одобрява се финансово участие на Общността за Франция в официалната програма за контрол на организми, вредни за растения и растителни продукти във френските отвъдморски департаменти за 2008 г., както е определено в част А от приложението.
   То се свежда до 60 % от общите допустими разходи, както е определено в част Б от приложението, с максимална стойност 282 000 EUR (без ДДС).
   Член 2
   1.   Аванс от 100 000 EUR се изплаща в рамките на 60 дни след получаване на заявлението за плащане от Франция.
   2.   Остатъкът от финансовото участие се изплаща, при условие че най-късно до 15 март 2009 г. на Комисията се представи в електронен вид окончателен доклад за изпълнението на програмата.
   Докладът съдържа:
   
               а)
            
            
               кратка техническа оценка на цялата програма, включително степента на осъществяване на физическите и качествените цели и на постигнатия напредък, както и оценка на непосредственото фитосанитарно и икономическо въздействие, и
            
         
               б)
            
            
               финансов отчет за разходите, посочващ действителните разходи, разбити по подпрограми и по мерки.
            
         3.   По отношение на разбивката на примерния бюджет, представена в част Б от приложението, Франция може да коригира средствата между различните мерки в една и съща подпрограма в рамките на 15 % от участието на Общността в тази подпрограма, като има предвид, че общата сума от допустимите разходи, предвидени в програмата, не е надхвърлена и следователно главната цел на програмата не е изложена на риск.
   Франция уведомява Комисията за всякакви направени корекции.
   Член 3
   Настоящото решение се прилага от 1 януари 2008 г.
   Член 4
   Адресат на настоящото решение е Френската република.
   
      Съставено в Брюксел на 12 март 2008 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 42, 14.2.2006 г., стр. 1. Регламент, изменен с Регламент (ЕО) № 1276/2007 на Комисията (ОВ L 284, 30.10.2007 г., стр. 11).
   
      (2)  ОВ L 242, 15.9.2007 г., стр. 20.
   
      (3)  ОВ L 209, 11.8.2005 г., стр. 1. Регламент, последно изменен с Регламент (ЕО) № 1437/2007 (ОВ L 322, 7.12.2007 г., стp. 1).
   
      ПРИЛОЖЕНИЕ
      ПРОГРАМА И РАЗБИВКА НА ПРИМЕРНИЯ БЮДЖЕТ ЗА 2008 г.
      ЧАСТ А
      Програма
      Програмата се състои от четири подпрограми:
      
                  1.
               
               
                  Подпрограма в рамките на френските отвъдморски департаменти:
                  
                              а)
                           
                           
                              мярка 1.1: разработване на методи за откриване на вредни организми въз основа на количествена полимеразна верижна реакция (PCR).
                           
                        
            
                  2.
               
               
                  Подпрограма за департамент Мартиника:
                  
                              а)
                           
                           
                              мярка 2.1: фитосанитарна оценка и диагностика чрез използване на регионалната лаборатория и нейното подвижно звено („зелена лаборатория“) и интегриран контрол на вредителите по растителните култури.
                           
                        
            
                  3.
               
               
                  Подпрограма за департамент Френска Гвиана:
                  
                              а)
                           
                           
                              мярка 3.1: създаване на селскостопанска фитосанитарна система за предупреждение при производството на ориз;
                           
                        
                              б)
                           
                           
                              мярка 3.2: повишаване на капацитета за диагностициране чрез използване на регионалната лаборатория и нейното подвижно звено („зелена лаборатория“).
                           
                        
            
                  4.
               
               
                  Подпрограма за департамент Гваделупа:
                  
                              а)
                           
                           
                              мярка 4.1: организиране на мрежа за изследване на винената мушица;
                           
                        
                              б)
                           
                           
                              мярка 4.2: управление на риска от въвеждане на вредители посредством туристическа дейност;
                           
                        
                              в)
                           
                           
                              мярка 4.3: проучване за евентуален интегриран контрол на мравките по маниоката;
                           
                        
                              г)
                           
                           
                              мярка 4.4: разработване на база от компетентни експерти за контрол на гризачите в селските и градските райони.
                           
                        
            ЧАСТ Б
      Разбивка на примерния бюджет (в EUR) с означение на различните очаквани отчетни резултати
      
                  Подпрограми
               
               
                  Естество на отчетните резултати
                  (S: предоставяне на услуги, R: изследователска или проучвателна работа)
               
               
                  Допустими разходи
               
               
                  Национално участие
               
               
                  Участие на ЕО
               
            
                  Подпрограма в рамките на френските отвъдморски департаменти
               
            
                  Мярка 1.1
               
               
                  Количествена полимеразна верижна реакция (PCR) (R)
               
               
                  155 000
               
               
                  62 000
               
               
                  93 000
               
            
                  Общо
               
               
                  155 000
               
               
                  62 000
               
               
                  93 000
               
            
                  Мартиника
               
            
                  Мярка 2.1
               
               
                  Фитосанитарна диагностика на място и интегриран контрол на вредители по растителните култури (S)
               
               
                  95 000
               
               
                  38 000
               
               
                  57 000
               
            
                  Общо
               
               
                  95 000
               
               
                  38 000
               
               
                  57 000
               
            
                  Гвиана
               
            
                  Мярка 3.1
               
               
                  Модел на фитосанитарна система за предупреждение (R)
               
               
                  115 000
               
               
                   
               
               
                   
               
            
                  Мярка 3.2
               
               
                  Фитосанитарна диагностика на място (S)
               
               
                  31 000
               
               
                   
               
               
                   
               
            
                  Общо
               
               
                  146 000
               
               
                  58 400
               
               
                  87 600
               
            
                  Гваделупа
               
            
                  Мярка 4.1
               
               
                  Организиране на мрежа за изследване на винената мушица (S)
               
               
                  12 000
               
               
                   
               
               
                   
               
            
                  Мярка 4.2
               
               
                  Действия по информиране на обществеността относно рисковете от въвеждане на вредители (S)
               
               
                  12 000
               
               
                   
               
               
                   
               
            
                  Мярка 4.3
               
               
                  Проучване за евентуален интегриран контрол на даден вредител (R)
               
               
                  30 000
               
               
                   
               
               
                   
               
            
                  Мярка 4.4
               
               
                  Разработване на база от компетентни експерти за контрол на гризачите в селските и градските райони (R)
               
               
                  20 000
               
               
                   
               
               
                   
               
            
                  Общо
               
               
                  74 000
               
               
                  29 600
               
               
                  44 400
               
            
                  
                     Общо
                  
               
               
                  470 000
               
               
                  188 000
               
               
                  282 000